text: حکومت نے عوامی اداروں کا بیشتر حصہ آر ٹی آئی کے تحت شامل کیا نئی دلّی ، 26نومبر شمال مشرقی خطے کی ترقی کے وزیر، ( آزادانہ چارج ) وزیر اعظم کے دفتر ، عملے ، عوامی شکایات اور پنشن ، ایٹمی توانائی اور خلا ء کے وزیر مملکت ڈاکٹرجیتندر سنگھ نے گزشتہ روز یہاں کہا کہ وزیر اعظم جناب نریندر مودی کی قیادت میں گزشتہ ساڑھے چار برسوں کے دوران حکومت کی کوششوں کے باعث عوامی اداروں کا بیشتر حصہ آر ٹی آئی کے دائرے میں لایا جا چکا ہے ، جو کہ حکومت کی جانب سے ان اداروں کے کام میں زیادہ سے زیادہ شفافیت کو یقینی بنانے کی عہد بستگی کا مظہر ہے ۔ عملہ اور تربیت کا محکمہ ( ڈی او پی اینڈ ٹی ) جو کہ رائٹ ٹو انفارمیشن اینڈ سینٹرل انفارمیشن کمیشن کا ایک نوڈل محکمہ ہے ، نے اب تک دو ہزار سے زائد عوامی اداروں کو آر ٹی ائی ایکٹ کے دائرے میں شامل کیا ہے ۔